Un dastumad danevelloù klasel eo Tan ha skorn an noz. Ar pezh zo boutin etrezo : an noz, pe vije sioul, pe vije trubuilhet. Lennet e vez un tammig evel un niverennad eus Al Liamm, peo ur meskaj a skrivagnerien o deus maget al levr ha neo ket unan nemetañ (sinet eo an testennoù Riwal Huon, Goulwena, R.M., Annaig Renault, Valérie, Muriel, Yann ar Brug, Madalen an Amour, Meriadeg, Pascal Epron). Urzhiet e oa bet pep a zanevell ganto war an tem-se, moarvat. Neus ket a ziforchioù bras etre o brezhonegoù, ar stiloù zo damheñvel ivez. Neo ket displijus an dastumad da lenn, met ne zegas ket kalz tra, o vezañ ma vank a ijin an danevelloù re alies : tennet int eus buhez an dud, dre vras, hep mont pelloch eget an dezrevelliñ. War an dachenn-se emañ ivez hini Riwal Huon, miz Gouere, a zigor al levr, met lavarout a rafen eo soutiloch. Kalz eus perzhioù danevelloù Ronan Huon a gredan anavezout en danevell-se gant e vab. Plijet on bet kalz ganti.  Neo ket gwall anavezet holl skrivagnerien an dastumad-mañ, pe war draoù all eget al lennegezh evit lod. Gwelet a reer aze neo ket miret ar skrivañ  dun dornad arbennigourien hag ez eus danvez e meur a hini nen em ziskoach ket. Aze emañ perzh gwellañ al levr, marteze…